ปิดฉากสวยงาม ยุวทูต ร.ร.ไทยรัฐฯ โชว์นาฏศิลป์สานสัมพันธ์ ไทย-เกาหลีใต้
จบไปอย่างสวยงาม ยุวทูตวัฒนธรรม โรงเรียนไทยรัฐวิทยา แสดงโชว์นาฏศิลป์สานสัมพันธ์ ไทย-เกาหลีใต้ เอกอัครราชทูตชื่นชมให้กำลังใจ เด็กเผยทุกคนตื่นเต้นเป็นครั้งแรกในชีวิต ได้นั่งเครื่องบินไปต่างประเทศ,คณะนักเรียน ยุวทูตวัฒนธรรม โรงเรียนไทยรัฐวิทยา 92 (ชุมชนนาข่า) ตำบลนาข่า อ.เมือง จ.อุดรธานี ที่ได้รับเชิญจาก เอกอัครราชทูตไทย ประจำสาธารณรัฐเกาหลี ให้เข้าร่วมแสดงรำนาฏศิลป์ไทย ในงาน  Thai Festival in Seoul 2018  จัดขึ้นที่อาคาร COEX Convention @ Exhibition ณ กรุงโซล โดยได้รับการสนับสนุนจากสายการบินไทยแอร์เอเชีย และมูลนิธิไทยรัฐ อำนวยความสะดวกในการเดินทางเข้าร่วมกิจกรรมดังกล่าว,วันที่ 6 พ.ค.61 ผู้สื่อข่าวรายงานว่า สำหรับการแสดงรำนาฏศิลป์ไทยของ ยุวทูตวัฒนธรรม โรงเรียนไทยรัฐวิทยา 92 ในวันที่ 2 ซึ่งเป็นการแสดงวันสุดท้าย เริ่มตั้งแต่เวลา 13.00 น.ตามเวลาในประเทศเกาหลีใต้เร็วกว่าประเทศไทย 2 ชั่วโมง ณ เวทีงาน  Thai Festival in Seoul 2018 ,เริ่มด้วยการเป่าขลุ่ยไทยของอาจารย์ธนิสร์ ศรีกลิ่นดี ศิลปินแห่งชาติ ในบทเพลงพระราชนิพนธ์  รัชกาลที่ 9 เพลงแสงเทียง เพลงชะตาชีวิต และเพลงที่ 3 เป็นเพลงไทยคลาสสิกร่วมสมัย ชื่อ เดือนเพ็ญ โดยมีนางสาวศิรินทร์ โอภาสานนท์ อายุ 21 ปี นักเรียนทุนมหาวิทยาลัย Korea National University of Arts สอบได้อันดับที่ 1 จาก 42 ประเทศ ในปี 2559 ขึ้นเวทีร่วมบรรเลง สีไวโอลินผสมผสานกันได้อย่างไพเราะจับใจผู้ร่วมงานเป็นอย่างมาก,จากนั้นคณะ ยุวทูตวัฒนธรรม โรงเรียนไทยรัฐวิทยา 92 เป็นนักเรียนชั้น ม.1-ม.3 จำนวน 8 คน มีเด็กหญิงทิชานันท์ ดำคำ อายุ 13 ปี เด็กหญิงธิดารัตน์ พลพันธ์ อายุ 13 ปี เด็กหญิงศิริวิภา สารีเลิศ อายุ 13 ปี เด็กหญิงนิตติญาพร จันทิมี อายุ 14 ปี เด็กหญิงพิมมาดา วันชนะ อายุ 14 ปี เด็กหญิงฐิตาภา วงษ์พิมพ์ อายุ 14 ปี นางสาวปิยะมินทร์ บุตรพิลา อายุ 15 ปี นางสาววิลาวัณย์ คูณฝ้าย อายุ 15 ปี ขึ้นเวทีฟ้อนรำนาฏศิลป์ไทย 2 ชุด ที่ประยุกต์รวมเอาศิลปวัฒนธรรมอันเป็นอัตลักษณ์เด่นทางภาคอีสานมาแสดงโชว์,และสุดท้ายเป็นการฟ้อนรำในชุดสตรีไทยและชุดประจำชาติเกาหลีใต้ เพื่อแสดงออกถึงความสัมพันธไมตรีที่ดีต่อกันจนถึงปัจจุบันครบรอบ 60 ปี หลังการแสดงจบทั้ง 3 ชุด สร้างความประทับใจแก่ผู้มาร่วมงานจนรับเสียงปรบมือให้กำลังใจอย่างล้นหลาม,ผู้สื่อข่าวรายงานว่า ระหว่างการแสดงโชว์เป่าขลุ่ยของอาจารย์ธนิสร์ และการแสดงนาฏศิลป์ไทยของนักเรียน ยุวทูตวัฒนธรรม โรงเรียนไทยรัฐวิทยา 92 นานเกือบ 1 ชั่วโมง นายสิงห์ทอง ลาภพิเศษพันธุ์ เอกอัครราชทูตไทย ประจำสาธารณรัฐเกาหลี พร้อมคณะมานั่งชมการแสดงจนจบและปรบมือให้กำลังใจ จากนั้นได้ให้เกียรติขึ้นเวทีร่วมถ่ายรูปหมู่เป็นที่ระลึกแก่คณะทั้งหมด พร้อมกับกล่าวชื่นชมคณะทั้งหมดที่นำศิลปวัฒนธรรมอันเป็นเอกลักษณ์ของไทยมาเผยแพร่ในต่างแดน และยังเป็นการแสดงออกถึงความสัมพันธ์ระหว่างประเทศไทยกับเกาหลีใต้ที่มีต่อกันมานาน 60 ปี,เด็กหญิงธิดารัตน์ พลพันธ์ อายุ 13 ปี และเด็กหญิงชานันท์ ดำดา อายุ 13 ปี สองนักเรียนชั้น ม.1 โรงเรียนไทยรัฐวิทยา 92 กล่าวว่ารู้สึกดีใจและตื่นเต้นมากที่ได้มาร่วมเผยแพร่ศิลปวัฒนธรรมของชาวอีสานให้ต่างชาติได้เห็น ซึ่งตนและเพื่อนๆ ทั้งหมด ยังไม่เคยมีใครเคยนั่งเครื่องบินและได้ไปต่างประเทศมาก่อน ต้องขอขอบพระคุณ ไทยแอร์เอเชีย และมูลนิธิไทยรัฐ ที่สนับสนุนให้โอกาสเด็กต่างจังหวัดได้มีประสบการณ์ในต่างประเทศถือเป็นครั้งแรกที่ต้องจดจำตลอดไป,ด้าน นางฉัตรสุมาลย์ ปาร์ค ฝ่ายพาณิชย์ สถานทูตไทย กล่าวว่า สำหรับบูธต่างๆ มีทั้งงานหัตถกรรม ศิลปวัฒนธรรม เช่น นวดไทยแผนโบราณและศิลปะมวยไทย ได้รับความสนใจอย่างมาก นอกจากนั้นยังมีสินค้าไทยที่นำมาแสดงโชว์ และจำหน่าย ได้รับความสนใจมีผู้ประกอบการนักธุรกิจเกาหลีใต้สั่งซื้อเข้ามาจำหน่ายในประเทศ โดยเฉพาะผลไม้ไทยเป็นที่นิยมอย่างมามากเช่น มะม่วง ทุเรียน เงาะ มังคุด.
จบไปอย่างสวยงาม ยุวทูตวัฒนธรรม โรงเรียนไทยรัฐวิทยา โชว์นาฏศิลป์สานสัมพันธ์ ไทย-เกาหลีใต้ เอกอัครราชทูตชื่นชมให้กำลังใจ เด็กเผยทุกคนตื่นเต้นเป็นครั้งแรกในชีวิต ได้นั่งเครื่องบินไปต่างประเทศ
ยุวทูตวัฒนธรรม,โรงเรียนไทยรัฐวิทยา,ไทย-เกาหลีใต้,นาฏศิลป์,Thai Festival in Seoul 2018,ข่าวทั่วไป